title: Kyrene (nimfenn)
text: Anv meur a dra all eo Kyrene : gwelout Kyrene (disheñvelout) .
  
  Kyrene (Κυρήνη e gregach, a dalvez "rouanez souveren") a oa merc'h da Hypseüs (Ὑψεύς), roue al Lapited. Meneget eo gant ar varzhed Pindaros ha Kallimac'hos.
  
  Mojenn
  
  Pa zeuas ul leon d'ober reuz e-kreiz tropell he zad ez eas Kyrene dezhañ. Apollon a oa o ruzañ dre aze a yeas sot ganti ouzh he gwelout, hag a skrapas anezhi. Kaset e voe gantañ da Afrika, ha savet e voe kêr Kyrene en hec'h enor. Ha Kyrenaika da-heul. 
  
  Ur mab o doe: Aristaios, a gelennas ar gwenanerezh d'an dud.
  
  Hi, pe unan all anvet Kyrene ivez, a roas da Ares ur mab anvet Diomedes, e Trakia.
  
  Notennoù 
  
  nimfezed
  serc'hed Apollon